Aug 13,2016
ఓజీసీ లాభం రూ.110.69 కోట్లు
             న్యూఢిల్లీ: 'ఓరియంటల్‌ బ్యాంకు ఆఫ్‌ కామర్స్‌' (ఓబీసీ) జూన్‌తో ముగిసిన త్రైమాసికానికి రూ.110.69 కోట్ల నికర లాభాలను నమోదు చేసింది. గత ఏడాది ఇదే కాలంతో పోలిస్తే బ్యాంకు లాభాలు 60.9 శాతం మేర క్షీణించినట్లయింది. పోయిన ఏడాది ఇదే త్రైమాసికంలో బ్యాంకు రూ.257.84 కోట్ల నికర లాభాలను ఆర్జించింది. ఏప్రిల్‌- జూన్‌ త్రైమాసికంలో బ్యాంకు మొండి బాకీలు రెట్టింపు అయ్యాయి. బ్యాంకు స్థూల నిరర్థక ఆస్తులు 5.85 శాతం (రూ.8,577 కోట్ల) నుంచి 11.45 శాతానికి (రూ.17,208.91 కోట్లకు) ఎగిశాయి. ఇదే సమయంలో బ్యాంకు నికర నిరర్ధక ఆస్తులు 3.76 శాతం నుంచి (రూ.5,337.77 కోట్ల) 8.11 శాతానికి (రూ.11,734 కోట్లకు) చేరాయి. జూన్‌తో ముగిసిన త్రైమాసికంలో బ్యాంకు మొండి బాకీల నిమిత్తం రూ.750.40 కోట్ల కేటాయింపులు జరిపింది. గతేడాది ఇదే త్రైమాసికంలో కేటాయింపులు రూ.577.65 కోట్లగా ఉన్నాయి.
మీ స్నేహితులకు రికమెండ్ చెయ్యండి